**METODA NAKNADNE KONTROLE**

**semena ter razmnoževalnega in sadilnega materiala**

**ZELENJADNICE**

**(UVHVVR-NK/1/3)**

Naziv metode: Metoda naknadne kontrole semena ter razmnoževalnega in sadilnega materiala – ZELENJADNICE

Skrajšan naziv metode: Metoda naknadne kontrole – ZELENJADNICE

Oznaka metode: UVHVVR-NK/1/3

Začetek uporabe: 1. decembra 2022

Metoda naknadne kontrole semena ter razmnoževalnega in sadilnega materiala– Zelenjadnice (UVHVVR-NK/1/3), sprejeta s sklepom direktorja Uprave Republike Slovenije za varno hrano, veterinarstvo in varstvo rastlin, št. sklepa: U34311-14/2021/2 z dne 28. 11. 2022.

KAZALO VSEBINE

[1 NAMEN IN CILJI 4](#_Toc120600357)

[2 VZORČENJE 4](#_Toc120600358)

[2.1 Partije semena ter razmnoževalnega in sadilnega materiala zelenjadnic, ki se jih vzorči 4](#_Toc120600359)

[2.2 Metoda vzorčenja in velikost vzorcev 4](#_Toc120600360)

[2.3 Ravnanje z vzorci 5](#_Toc120600361)

[2.3.1 Oprema in pošiljanje vzorcev 5](#_Toc120600362)

[2.4 Sprejem in hranjenje vzorcev pri imenovanem izvajalcu NK 5](#_Toc120600363)

[2.4.1 Evidenca sprejetih vzorcev pri imenovanem izvajalcu NK 5](#_Toc120600364)

[3 PREVERJANJE KAKOVOSTI - LABORATORIJSKE ANALIZE 6](#_Toc120600365)

[3.1 Metode laboratorijskega preverjanja kakovosti semena 6](#_Toc120600366)

[3.2 Ugotavljanje skladnosti vzorčene partije z zahtevami za kakovost semena 6](#_Toc120600367)

[3.3 Rezultati preverjanja kakovosti in poročilo o preizkusu kakovosti 6](#_Toc120600368)

[4 PREVERJANJE SORTNE PRISTNOSTI IN ČISTOSTI 6](#_Toc120600369)

[4.1 Zasnova poskusa 6](#_Toc120600370)

[4.2 Oskrba poskusa 7](#_Toc120600371)

[4.3 Evidenca o izvajanju poskusa 7](#_Toc120600372)

[4.4 Ocenjevanje sortne pristnosti in čistosti vzorcev 7](#_Toc120600373)

[4.5 Ugotavljanje skladnosti vzorčene partije z zahtevami za sortno pristnost in čistost 7](#_Toc120600374)

[4.6 Rezultati preverjanja sortne pristnosti in čistosti 7](#_Toc120600375)

[4.6.1 Poročilo o preverjanju sortne pristnosti in čistosti 8](#_Toc120600376)

[4.6.2 Strokovno mnenje k Poročilu o preverjanju sortne pristnosti in čistosti 8](#_Toc120600377)

[5 POROČILO O NAKNADNI KONTROLI 8](#_Toc120600378)

PRILOGE

[Priloga 1: Količina in roki za dostavo vzorcev semena ter sadilnega in razmnoževalnega materiala za naknadno kontrolo 9](#_Toc120600379)

[Priloga 2: Trajanje analize kakovosti semena, povezava do protokolov CPVO oz. UPOV ter najmanjše sadilne razdalje rastlin za preverjanje sortne pristnosti in čistosti na kontrolnem polju 12](#_Toc120600380)

[Priloga 3: Končno poročilo o izvedeni naknadni kontroli za leto \_\_\_\_\_\_ - ZELENJADNICE 15](#_Toc120600381)

METODA NAKNADNE KONTROLE

Semena ter razmnoževalnega in sadilnega materiala zelenjadnic

(UVHVVR-NK/1/3)

# NAMEN IN CILJI

Metoda določa način jemanja vzorcev za naknadno kontrolo in postopek izvedbe naknadne kontrole partij semena ter razmnoževalnega in sadilnega materiala zelenjadnic, ki se jih uradno potrdi, pridela kot standardno seme oziroma trži na območju Republike Slovenije.

Z naknadno kontrolo se z laboratorijskimi testi semena in v poskusu na kontrolnem polju preverijo kakovost semena ter sortna pristnost in čistost semena in razmnoževalnega ter sadilnega materiala zelenjadnic z namenom ugotavljanja skladnosti partij semenskega materiala z zahtevami [Pravilnika o trženju semena zelenjadnic](http://www.pisrs.si/Pis.web/pregledPredpisa?id=PRAV6331) in [Pravilnika o trženju razmnoževalnega in sadilnega materiala zelenjadnic, razen semena](http://www.pisrs.si/Pis.web/pregledPredpisa?id=PRAV6801).

S to metodo je določen način izvajanja naknadne kontrole vrst zelenjadnic, navedenih v Prilogi 1 in Prilogi 2 te metode.

# VZORČENJE

## Partije semena ter razmnoževalnega in sadilnega materiala zelenjadnic, ki se jih vzorči

Vzorce semena za naknadno kontrolo uradno vzorčita organ za potrjevanje in pristojni inšpektor Inšpekcije za varno hrano, veterinarstvo in varstvo rastlin (v nadaljevanju: IVHVVR).

Organ za potrjevanje vzorči v postopku uradne potrditve:

* vse uradno potrjene partije semena kategorije predosnovno seme in osnovno seme;
* določen delež uradno potrjenih partij semena kategorije certificirano seme.

Delež odvzetih vzorcev v posameznem letu določi organ za potrjevanje, pri čemer je naknadna kontrola obvezna za vse vzorce kategorije certificirano seme, če je seme pridelano v Republiki Sloveniji, v sortno listo pa je sorta vpisana v drugi državi Evropske unije.

Pristojni inšpektor IVHVVR vzorči:

* naključno izbrane partije semena pri inšpekcijskem nadzoru na trgu;
* naključno izbrane partije semena in razmnoževalnega ter sadilnega materiala pri nadzoru dobavitelja, ki ima dovoljenje Uprave Republike Slovenije za varno hrano, veterinarstvo in varstvo rastlin (v nadaljevanju: Uprava) za izdajo etiket in potrdil dobavitelja za standardno seme zelenjadnic oziroma za razmnoževalni in sadilni material zelenjadnic.

Odvzete vzorce semena in razmnoževalnega ter sadilnega materiala se vključi v naknadno kontrolo na poskusnem polju, kjer se preverita sortna pristnost in čistost na način, kot je za posamezno vrsto določeno v 4.4 točki te metode.

V primeru inšpekcijsko odvzetih vzorcev semena se z laboratorijskimi testi preveri tudi izpolnjevanje zahtev glede kakovosti semena zelenjadnic iz Priloge 2 Pravilnika o trženju semena zelenjadnic.

## Metoda vzorčenja in velikost vzorcev

Za vzorčenje semena se uporabljajo metode Mednarodne zveze za testiranje semena (ISTA).

O vzorčenju razmnoževalnega in sadilnega materiala se vsakokrat dogovorita imenovani izvajalec naknadne kontrole, to je Kmetijski inštitut Slovenije (v nadaljevanju: imenovani izvajalec NK) in IVHVVR.

Najmanjša količina semena ter razmnoževalnega in sadilnega materiala zelenjadnic, ki se jo odvzame za naknadno kontrolo, je navedena v Priloga 1 te metode.

Če vzorčevalec ob vzorčenju ugotovi, da seme ali razmnoževalni ali sadilni material ne izpolnjujejo zahtev glede zdravstvenega stanja iz Priloge 2 Pravilnika o trženju semena zelenjadnic ali 2. točke [Priloge 2](http://www.pisrs.si/Pis.web/npb/2020-01-1108-2005-01-2677-npb3-p2.pdf) Pravilnika o trženju razmnoževalnega in sadilnega materiala zelenjadnic, razen semena (v nadaljevanju: zahteve glede zdravstvenega stanja), vzorcev za naknadno kontrolo ne odvzame.

## Ravnanje z vzorci

### Oprema in pošiljanje vzorcev

Vsak vzorec se zapre v primerno embalažo in označi s številko vzorca ter s številko in datumom zapisnika o vzorčenju. Skupaj z zapisnikom o vzorčenju se vzorec v najkrajšem možnem času dostavi imenovanemu izvajalcu NK.

Za vključitev v poskus na kontrolnem polju morajo biti vzorci semena dostavljeni do roka, ki je naveden v stolpcu 4 v Prilogi 1 te metode. O roku dostave vzorcev razmnoževalnega in sadilnega materiala se vsakokrat dogovorita imenovani izvajalec NK in IVHVVR.

Na zapisniku o vzorčenju se poleg podatkov, predpisanih za uradno etiketo ali etiketo dobavitelja, s katerimi je opremljena vzorčena partija semena ali razmnoževalnega ter sadilnega materiala, navede vsaj naslednje podatke:

* številka vzorca in datum vzorčenja.
* o naročniku (organ za potrjevanje ali Območni urad IVHVVR, ime in priimek vzorčevalca),
* o odvzetem vzorcu: masa ali količina odvzetega vzorca,
* o partiji semena: masa semena v pakiranju in število pakiranj v partiji ali skupna količina razmnoževalnega materiala ali sadik.

Namesto prepisovanja podatkov z etikete ali potrdila se lahko zapisniku o vzorčenju priloži uradna etiketa ali etiketa dobavitelja ali potrdilo dobavitelja ali njihova kopija.

Pri vzorčenju in med dostavo vzorcev je potrebno zagotoviti pogoje, primerne za obliko semenskega materiala (seme, sadike, razmnoževalni material) in rastlinsko vrsto, ki ji pripadajo.

Vzorce se dostavi (če ni drugače dogovorjeno med naročnikom in imenovanim izvajalcem NK) imenovanemu izvajalcu NK na naslov:

Kmetijski inštitut Slovenije

Semenski laboratorij

Hacquetova ulica 17

1000 LJUBLJANA

Kontaktni osebi za sprejem vzorcev:

Romana Rutar (tel.: 01 2805 398; e-pošta: romana.rutar@kis.si)

Drago Žitek (tel.: 01 2805 256; e-pošta: [drago.zitek@kis.si](mailto:drago.zitek@kis.si))

## Sprejem in hranjenje vzorcev pri imenovanem izvajalcu NK

Imenovani izvajalec NK dodeli vsakemu vzorcu ob sprejemu neponovljivo identifikacijsko oznako in ga vpiše v evidenco sprejetih vzorcev.

Vzorce se hrani pod pogoji primernimi za obliko semenskega materiala (seme, sadike, razmnoževalni material) in rastlinsko vrsto, ki ji pripadajo.

Vzorce se hrani tako, da imajo dostop do njih in z njimi ravnajo le pooblaščene osebe imenovanega izvajalca NK.

### Evidenca sprejetih vzorcev pri imenovanem izvajalcu NK

V evidenco sprejetih vzorcev se za vsak vzorec poleg neponovljive identifikacijske oznake vzorca, ki jo dodeli imenovani izvajalec NK, vpiše tudi:

* datum sprejema vzorca pri imenovanem izvajalcu NK,
* podatke o naročniku (organ za potrjevanje ali Območni urad IVHVVR; ime in priimek vzorčevalca),
* številka in datum zapisnika o vzorčenju in številka vzorca,
* velikost vzorca (masa oziroma količina),
* ime rastlinske vrste (slovensko in botanično),
* ime sorte,
* številka partije,
* kategorija (za razmnoževalni in sadilni material se podatek ne vpiše),
* država in leto pridelave semena ali razmnoževalnega in sadilnega materiala,
* dobavitelj vzorčene partije ali organ za potrjevanje, ki je vzorčeno partijo uradno potrdil,
* podatke o kemičnem tretiranju semena oziroma razmnoževalnega in sadilnega materiala; če je le‑ta tretiran, se navede tudi uporabljeno fitofarmacevtsko sredstvo.

Če se ugotovi, da seme, razmnoževalni ali sadilni material ne izpolnjujeta zahtev glede zdravstvenega stanja, se v evidenco sprejetih vzorcev dodatno vpiše tudi razlog ter količina materiala, ki teh pogojev ne izpolnjuje.

# PREVERJANJE KAKOVOSTI - LABORATORIJSKE ANALIZE

Laboratorijska analiza kakovosti se opravi v Semenskem laboratoriju Kmetijskega inštituta Slovenije.

## Metode laboratorijskega preverjanja kakovosti semena

Za analizo kakovosti se uporablja ISTA metode. Z analizo kakovosti se preverita kalivost in tehnična čistota (delež čistega semena in delež primesi).

## Ugotavljanje skladnosti vzorčene partije z zahtevami za kakovost semena

Po opravljenih laboratorijskih analizah semena vzorcev, vključenih v naknadno kontrolo, se za vsak vzorec ugotovi skladnost z zahtevami iz Priloge 2 Pravilnika o trženju semena zelenjadnic.

Vzorčena partija ustreza zahtevam za partije semena iz Priloge 2 Pravilnika o trženju semena zelenjadnic, če je bilo z analizo kakovosti semena ugotovljeno, da izpolnjuje zahteve glede kalivosti in tehnične čistote semena iz Priloge 2 Pravilnika o trženju semena zelenjadnic.

## Rezultati preverjanja kakovosti in poročilo o preizkusu kakovosti

Rezultate analiz kakovosti semena se pošlje naročniku (Območnemu uradu IVHVVR in inšpektorju, ki je odvzel vzorec) takoj po zaključku laboratorijskih analiz na obrazcu SOP-SEM-024/Z1: Poročilo o preizkusu kakovosti semena.

Če se pri laboratorijski analizi semena ugotovi ali pojavi sum, da vzorec ne izpolnjuje zahtev glede zdravstvenega stanja, se o tem takoj obvesti naročnika in UVHVVR, Sektor za nadzor varstva rastlin.

# PREVERJANJE SORTNE PRISTNOSTI IN ČISTOSTI

V poskusu na kontrolnem polju se preveri sortno pristnost in sortno čistost vzorcev. V preverjanje sortne pristnosti na kontrolnem polju se praviloma vključi standardni vzorec sorte, katere vzorec se preverja v naknadni kontroli.

Izjemoma se lahko opravi poskus na kontrolnem polju tudi za tiste sorte, pri katerih standardni vzorec ni na voljo. V takem primeru mora imeti izvajalec naknadne kontrole uradni opis (RIN) sorte, ki je vključena v naknadno kontrolo.

V poskus na kontrolnem polju se vključi vse vzorce, ki so odvzeti v skladu s točkama 2.1 in 2.2 te metode, razen vzorcev, pri katerih je bilo pri preverjanju kakovosti semena iz 3. točke te metode ugotovljeno, da njihova kakovost ne ustreza zahtevam za kakovost semena ali da ne izpolnjuje zahtev glede zdravstvenega stanja.

## Zasnova poskusa

Tla, na katerih bo zasnovan poskus, morajo biti izenačena in primerno obdelana. Pri izbiri tal je potrebno upoštevati splošna načela kolobarjenja.

Gnojenje se opravi na podlagi analize tal in v skladu s [Tehnološkimi navodili za integrirano pridelavo zelenjave](https://www.gov.si/teme/integrirana-pridelava/). Pri gnojenju z dušikom je potrebno upoštevati tudi [Uredbo o varstvu voda pred onesnaževanjem z nitrati iz kmetijskih virov](http://www.pisrs.si/Pis.web/pregledPredpisa?id=URED5124).

Pri zasnovi poskusa je treba upoštevati sadilne razdalje, ki so za posamezne vrste zelenjadnic navedene v stolpcih 5 in 6 Priloge 2 te metode.

V primeru preverjana vzorcev v obliki sadik, sadike standardnih vzorcev sort vzgoji imenovani izvajalec.

## Oskrba poskusa

Poskus mora biti oskrbovan v skladu z dobro kmetijsko prakso. Varstvo pred boleznimi, škodljivci ter pleveli se izvaja v skladu s [Tehnološkimi navodili za integrirano pridelavo zelenjave](https://www.gov.si/teme/integrirana-pridelava/).

## Evidenca o izvajanju poskusa

Imenovani izvajalec vodi evidenco o izvajanju poskusa, v kateri navede podatke o:

* lokaciji poskusa,
* tipu tal,
* predposevkih zadnjih treh let,
* datumu setve in/ali presajanja,
* vremenskih razmerah,
* oskrbi posevka (gnojenje, zaščita proti plevelom, boleznim in škodljivcem),
* drugih opažanjih med poskusom.

## Ocenjevanje sortne pristnosti in čistosti vzorcev

Ocenjevanje sortne pristnosti in čistosti vzorcev, vključenih v naknadno kontrolo, se izvede z vizualnimi pregledi rastlin med rastjo na kontrolnem polju.

Sortno pristnost in čistost posameznega vzorca se praviloma oceni na osnovi primerjave s standardnim vzorcem sorte, izjemoma z uradnim opisom sorte. Rastline se primerja v vseh fazah rasti, pri čemer so v pomoč lastnosti iz Priloge 1 protokola Urada Skupnosti za rastlinske sorte (CPVO) za preizkušanje različnosti, izenačenosti in nespremenljivosti (v nadaljevanju: [protokol CPVO](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89)) za posamezno rastlinsko vrsto. Povezava do protokolov CPVO je navedena v stolpcu 4 Priloge 2 te metode. Če protokol CPVO za rastlinsko vrsto, ki ji preizkušani vzorec pripada, ni na voljo, se uporabi lastnosti iz poglavja 7 ustreznih smernic Mednarodne zveze za varstvo novih sort rastlin (UPOV) za testiranje različnosti, izenačenosti in nespremenljivosti (v nadaljevanju: [smernice UPOV](https://www.upov.int/test_guidelines/en/list.jsp?sort=la)).

Pri vsakem ocenjevanju vzorca se označi rastline, ki se v posamezni opazovani lastnosti razlikujejo od standardnega vzorca sorte ali uradnega opisa sorte (v nadaljevanju: netipične rastline); ugotovi se število netipičnih rastlin. V primeru odstopanj se zabeleži tudi opazovane lastnosti, v katerih se je posamezni vzorec razlikoval.

## Ugotavljanje skladnosti vzorčene partije z zahtevami za sortno pristnost in čistost

Po končanem ocenjevanju vzorcev, vključenih v naknadno kontrolo, se za vsako vzorčeno partijo ugotovi skladnost z zahtevami za sortno pristnost in čistost, ki so za partije semena določene v Prilogi 2 Pravilnika o trženju semena zelenjadnic, za partije sadik pa v Pravilniku o trženju razmnoževalnega in sadilnega materiala zelenjadnic, razen semena.

Vzorčena partija ustreza zahtevam za sortno pristnost, če je bilo pri ocenjevanju vzorca, odvzetega iz te partije, v skladu s točko 4.4 te metode ugotovljeno, da je vzorec po opazovanih lastnostih skladen s standardnim vzorcem sorte, kadar ta ni na voljo, pa z uradnim opisom sorte.

Šteje se, da vzorčena partija semena ustreza zahtevam za sortno čistost iz Priloge 2 Pravilnika o trženju semena, vzorčena partija sadik pa zahtevam za sortno čistost iz Pravilnika o trženju razmnoževalnega in sadilnega materiala zelenjadnic, razen semena, če je bilo pri ocenjevanju vzorca, odvzetega iz te partije, v skladu točko 4.4 te metode ugotovljeno, da je delež za sorto netipičnih rastlin:

* pri lubenici, meloni, visokem in nizkem fižolu, grahu ter bobu: največ 5%,
* pri solati, feferonu, papriki, kumari, kumarici, navadni buči, ter vrtni buči ali bučki: največ 8%,
* pri zeleni, radiču za siljenje, listnatem in glavnatem radiču ter špinači: največ 15%,
* pri ostalih vrstah: največ 10%.

## Rezultati preverjanja sortne pristnosti in čistosti

Poročila o preverjanju sortne pristnosti in čistosti vzorcev, ki jih je odvzel pristojni inšpektor, se v najkrajšem možnem času po zaključku preverjanja pošlje naročniku (Območnemu uradu IVHVVR in inšpektorju, ki je odvzel vzorec) in UVHVVR, Sektorju za nadzor varstva rastlin.

Poročila o preverjanju sortne pristnosti in čistosti vzorcev, odvzetih v postopku uradne potrditve, se v najkrajšem možnem času po zaključku preverjanja pošlje organu za potrjevanje.

### Poročilo o preverjanju sortne pristnosti in čistosti

Poročilo mora vsebovati:

* številko in datum Poročila o preverjanju sortne pristnosti in čistosti,
* neponovljivo identifikacijsko oznako vzorca,
* podatke (ime in naslov) o imenovanem izvajalcu NK,
* podatke o vzorčevalcu (organ za potrjevanje ali območni urad IVHVVR; ime in priimek vzorčevalca ali pristojnega inšpektorja),
* številko in datum zapisnika o vzorčenju,
* datum vzorčenja,
* oznako vzorca naročnika (inšpekcijska številka vzorca),
* datum sprejema vzorca pri imenovanem izvajalcu,
* podatke o vzorčeni partiji semena oziroma razmnoževalnega ali sadilnega materiala: številka partije, ime rastlinske vrste (slovensko in botanično), ime sorte, kategorija;
* datum zaključka preverjanja,
* rezultat preverjanja sortne pristnosti (ustreza / ne ustreza),
* rezultat preverjanje sortne čistosti (ustreza / ne ustreza),
* delež za sorto netipičnih rastlin,
* opis netipičnih rastlin,
* opomba, da vzorec ustreza / ne ustreza zahtevam iz Pravilnika o trženju semena zelenjadnic ali Pravilnika o trženju razmnoževalnega in sadilnega materiala zelenjadnic.

### Strokovno mnenje k Poročilu o preverjanju sortne pristnosti in čistosti

Če preizkušani vzorec, ki je bil posejan ali posajen na kontrolno polje, ne ustreza zahtevam pravilnikov, pripravi imenovani izvajalec NK Strokovno mnenje k Poročilu o preverjanju sortne pristnosti in čistosti.

Strokovno mnenje mora vsebovati:

* številko Poročila o preverjanju sortne pristnosti in čistosti, na katerega se nanaša strokovno mnenje,
* ime vrste (slovensko in botanično) in sorte ter sinonime sorte, vpisane v veljavni Skupni katalog sort zelenjadnic,
* naslov metode NK, po kateri se je izvedlo preverjanje,
* podatke o uradnem opisu sorte,
* neponovljivo identifikacijsko oznako uradnega standardnega vzorca sorte, s katerim se je primerjal vzorec, in pristojni urad, ki je dostavil uradni standardni vzorec sorte.
* navedbo lastnosti, v katerih se preizkušani vzorec razlikuje od uradnega standardnega vzorca sorte in opis razlik,
* dodatno obrazložitev mnenja, če je potrebno,
* datum strokovnega mnenja,
* ime in podpis osebe imenovanega izvajalca NK, ki je preverjanje izvedla.

# POROČILO O NAKNADNI KONTROLI

Imenovani izvajalec NK pripravi Končno poročilo o izvedeni naknadni kontroli najkasneje do konca novembra tekočega leta in ga v elektronski obliki pošlje na Upravo. Poročilo se pripravi v obliki preglednic iz Priloge 3.

Partije, ki na podlagi rezultatov naknadne kontrole ne ustrezajo predpisanim zahtevam, se posebej označi; navede se razloge, zaradi katerih so neustrezne.

Priloga 1: Količina in roki za dostavo vzorcev semena ter sadilnega in razmnoževalnega materiala za naknadno kontrolo

| **Botanično ime** | **Skupina** | **Količina semena v vzorcu** | **Datum za  dostavo vzorca semena** | **Količina sadilnega materiala v vzorcu** |
| --- | --- | --- | --- | --- |
|
| (1) | (2) | (3) | (4) | (5) |
| *Allium cepa* L*.* | * skupina *cepa* (čebula) | 8 g | 01.02. | 110 čebulčkov |
| * skupina *aggregatum* (šalotka) | 8 g | 01.02. | 110 čebulic |
| *Allium porrum* L. (por) | * vse sorte | 7 g | 01.02. | 66 sadik |
| *Allium sativum* L. (česen) | * vse sorte | - | 01.03./01.09. | 66 stročkov |
| *Allium schoenoprasum* L. (drobnjak) | * vse sorte | 3 g | 01.02. | 66 sadik |
| *Apium graveolens* L. | * skupina listna in belušna zelena * skupina gomoljna zelena | 1 g | 01.02. | 66 sadik |
| *Asparagus officinalis* L. (špargelj) | * vse sorte | 100 g | 01.02. | 44 sadik |
| *Beta vulgaris* L. | * skupina jedilna pesa (rdeča pesa, vključno s cheltenhamsko peso) | 50 g | 01.03. | 220 sadik |
| * skupina listna blitva (mangold) | 50 g | 01.03. | 66 sadik |
| *Brassica oleracea* L. | * skupina kodrolistni ohrovt * skupina cvetača * skupina *capitata* (rdeče in belo zelje) * skupina kolerabica * skupina ohrovt * skupina brokoli (kalabrijski brokoli in brokoli) * skupina toskanski črni ohrovt * skupina portugalski listni ohrovt (portugalsko zelje) | 10 g | 01.02. | 66 sadik |
| * skupina brstični ohrovt | 10 g | 01.02. | 44 sadik |
| *Brassica rapa* L. | * skupina kitajski kapus | 7 g | 01.05. | 66 sadik |
| * skupina (strniščna) repa | 7 g | 01.05. | 66 sadik |
| *Capsicum annuum* L. (feferon ali paprika) | * vse sorte | 15 g | 01.02. | 22 sadik |
| *Cichorium endivia* L. (endivija) | * vse sorte | 4 g | 01.05. | 66 sadik |
| *Cichorium intybus* L. | * skupina radič za siljenje * skupina listnati ali glavnati radič * skupina industrijska cikorija, korenasti radič | 5 g | 01.05. | 110 sadik |
| *Citrullus lanatus* (Thunb.) Matsum. et Nakai (lubenica) | * vse sorte | 250 g | 01.03. | 22 sadik |
| *Cucumis melo* L. (melona) | * vse sorte | 70 g | 01.03. | 22 sadik |
| *Cucumis sativus* L. | * skupina kumara * skupina kumarice za vlaganje | 70 g | 01.03. | 44 sadik (pridelava na prostem)  22 sadik (pridelava v zaščitenem prostoru) |
| *Cucurbita maxima* Duchesne (navadna buča) | * vse sorte | 700 g | 01.04. | 22 sadik |
| *Cucurbita pepo* L. (vrtna buča, vključno z zrelo bučo, oljno bučo in bučo patišonko; bučka, vključno z nezrelo bučo patišonko) | * vse sorte | 700 g | 01.04. | 22 sadik |
| *Cynara cardunculus* L. | * skupina artičoka * skupina kardij | 90 g | 01.02. | 44 sadik |
| *Daucus carota* L. (korenje, krmno korenje) | * vse sorte | 3 g | 01.03. | - |
| *Lactuca sativa* L. (solata) | * vse sorte | 3 g | 01.02. | 66 sadik |
| *Petroselinum crispum* (Mill.) Nyman ex A. W. Hill | * skupina listnati peteršilj | 4 g | 01.03. | 66 |
| * skupina korenasti peteršilj | 4 g | 01.03. | - |
| *Phaseolus coccineus* L. (turški fižol) | * vse sorte | 1.000 g | 01.04. | - |
| *Phaseolus vulgaris L.* | * skupina nizki fižol * skupina visoki fižol | 700 g | 01.04. | - |
| *Pisum sativum* L. | * skupina okroglozrnati grah * skupina oglatozrnati grah * skupina sladkorni grah | 900 g | 01.03. | - |
| *Raphanus sativus* L. | * skupina vrtna redkev in redkvica * skupina črna redkev | 30 g | 01.03. | - |
| *Solanum lycopersicum L. (paradižnik)* | * vse sorte | 7 g | 01.03. | 22 sadik |
| *Solanum melongena* L. (jajčevec) | * vse sorte | 15 g | 01.03. | 22 sadik |
| *Spinacia oleracea* L. (špinača) | * vse sorte | 25 g | 01.03. | - |
| *Valerianella locusta* (L.) Laterr. (navadni motovilec) | * vse sorte | 7 g | 01.02. | - |
| *Vicia faba* L. (bob) | * vse sorte | 1.000 g | 01.03. | - |
| *Zea mays* L. | * skupina sladka koruza * skupina pokovka | 900 g | 01.04. | - |

Priloga 2: Trajanje analize kakovosti semena, povezava do protokolov CPVO oz. UPOV ter najmanjše sadilne razdalje rastlin za preverjanje sortne pristnosti in čistosti na kontrolnem polju

| **Botanično ime** | **Skupina** | **Trajanje analize kakovosti  (dni)\*** | **Povezava na protokol** | **Najmanjša sadilna razdalja (cm)** | |
| --- | --- | --- | --- | --- | --- |
| **v vrsti** | **med  vrstami** |
| (1) | (2) | (3) | (4) | (5) | (6) |
| *Allium cepa* L*.* | * skupina *cepa* (čebula) * skupina *aggregatum* (šalotka) | Ph + 12 | [CPVO/TP-046](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 10 | 25 |
| *Allium porrum* L. (por) | * vse sorte | Ph + 14 | [CPVO/TP-085](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 10 | 25 |
| *Allium sativum* L. (česen) | * vse sorte | - | [CPVO/TP-162](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 10 | 25 |
| *Allium schoenoprasum* L. (drobnjak) | * vse sorte | Ph + 14 | [CPVO/TP-198](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 15 | 25 |
| *Apium graveolens* L. | * skupina listna in belušna zelena | Ph + 21 | [CPVO/TP-082](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 30 |
| * skupina gomoljna zelena | Ph + 21 | [CPVO/TP-074](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 20 | 25 |
| *Asparagus officinalis* L. (špargelj) | * vse sorte | 28 | [CPVO/TP-130](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 150 |
| *Beta vulgaris* L. | * skupina jedilna pesa (rdeča pesa, vključno s cheltenhamsko peso) | 14 | [CPVO/TP-060](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 20 | 25 |
| * skupina listna blitva (mangold) | 14 | [CPVO/TP-106](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 30 |
| *Brassica oleracea* L. | * skupina cvetača | Ph + 10 | [CPVO/TP-045](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 40 |
| * skupina *capitata* (rdeče in belo zelje) * skupina ohrovt | Ph + 10 | [CPVO/TP-048](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 40 |
| * skupina brstični ohrovt | Ph + 10 | [CPVO/TP-054](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 40 | 40 |
| * skupina kolerabica | Ph + 10 | [CPVO/TP-0](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89)65 | 20 | 25 |
| * skupina kodrolistni ohrovt | Ph + 10 | [CPVO/TP-090](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 40 | 40 |
| * skupina brokoli (kalabrijski brokoli in brokoli) * skupina toskanski črni ohrovt * skupina portugalski listni ohrovt (portugalsko zelje) | Ph + 10 | [CPVO/TP-151](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 40 |
| *Brassica rapa* L. | * skupina kitajski kapus | Ph + 7 | [CPVO/TP-105](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 40 |
| * skupina (strniščna) repa | Ph + 7 | [UPOV/TG-37](https://www.upov.int/test_guidelines/en/list.jsp?sort=la) | 20 | 25 |
| *Capsicum annuum* L. (feferon ali paprika) | * vse sorte | 14 | [CPVO/TP-076](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 40 |
| *Cichorium endivia* L. (endivija) | * vse sorte | 14 | [CPVO/TP-118](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 30 |
| *Cichorium intybus* L. | * skupina radič za siljenje | 14 | [CPVO/TP-173](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 30 |
| * skupina listnati ali glavnati radič | 14 | [CPVO/TP-154](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 30 |
| * skupina industrijska cikorija, korenasti radič | 14 | [CPVO/TP-172](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 20 | 25 |
| *Citrullus lanatus* (Thunb.) Matsum. et Nakai (lubenica) | * vse sorte | 14 | [CPVO/TP-142](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 50 | 150 |
| *Cucumis melo* L. (melona) | * vse sorte | 8 | [CPVO/TP-104](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 50 | 150 |
| *Cucumis sativus* L. | * skupina kumara * skupina kumarice za vlaganje | 8 | [CPVO/TP-061](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 40 |
| *Cucurbita maxima* Duchesne (navadna buča) | * vse sorte | 8 | [CPVO/TP-155](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 50 | 150 |
| *Cucurbita pepo* L. (vrtna buča, vključno z zrelo bučo, oljno bučo in bučo patišonko; bučka, vključno z nezrelo bučo patišonko) | * vse sorte | 8 | [CPVO/TP-119](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 50 | 150 |
| *Cynara cardunculus* L. | * skupina artičoka * skupina kardij | 21 | [CPVO/TP-184](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 50 | 150 |
| *Daucus carota* L. (korenje, krmno korenje) | * vse sorte | 14 | [CPVO/TP-049](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 8 | 25 |
| *Lactuca sativa* L. (solata) | * vse sorte | Ph + 7 | [CPVO/TP-013](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 30 |
| *Petroselinum crispum* (Mill.) Nyman ex A. W. Hill | * skupina listni peteršilj * skupina korenasti peteršilj | 28 | [CPVO/TP-136](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 8 | 25 |
| *Phaseolus coccineus* L. (turški fižol) | * vse sorte | 9 | [CPVO/TP-009](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 8 | 40 |
| *Phaseolus vulgaris* L. | * skupina nizki fižol, * skupina visoki fižol | 9 | [CPVO/TP-012](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 3 | 30 |
| *Pisum sativum* L. | * skupina okroglozrnati grah * skupina oglatozrnati grah * skupina sladkorni grah | 8 | [CPVO/TP-007](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 3 | 30 |
| *Raphanus sativus* L. | * skupina vrtna redkev in redkvica | Ph + 10 | [CPVO/TP-064](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 5 | 25 |
|  | * skupina črna redkev | Ph + 10 | [CPVO/TP-064](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 10 | 25 |
| *Solanum lycopersicum* L. (paradižnik) | * vse sorte | 14 | [CPVO/TP-044](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 40 |
| *Solanum melongena* L. (jajčevec) | * vse sorte | 14 | [CPVO/TP-117](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 30 | 40 |
| *Spinacia oleracea* L. (špinača) | * vse sorte | Ph + 21 | [CPVO/TP-055](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 10 | 25 |
| *Valerianella locusta* (L.) Laterr. (navadni motovilec) | * vse sorte | Ph + 28 | [CPVO/TP-075](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 3 | 10 |
| *Vicia faba* L. (bob) | * vse sorte | Ph + 14 | [CPVO/TP-Broadbean](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 10 | 60 |
| *Zea mays* L. | * skupina sladka koruza * skupina pokovka | 7 | [CPVO/TP-002](https://cpvo.europa.eu/en/applications-and-examinations/technical-examinations/technical-protocols/cpvo-technical-protocols?t=&field_crop_sector_tid=89) | 15 | 30 |

\* Navedeno je število dni, ki jih za preizkus kalivosti za posamezno rastlinsko vrsto predpisujejo metode ISTA. K navedenemu številu dni je treba prišteti še predhlajenje (Ph), ki običajno traja 4 – 5 dni. Če je kalivost semena slaba, se lahko analiza podaljša za polovico predpisanega časa, v primeru zelo dobre kalivosti pa je preizkus lahko zaključen tudi predčasno.

Priloga 3: Končno poročilo o izvedeni naknadni kontroli za leto \_\_\_\_\_\_ - ZELENJADNICE

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **NAKNADNA KONTROLA za leto \_\_\_\_\_\_ - ZELENJADNICE (kakovost semena - inšpekcijski vzorci)** | | | | | | | |  |  |  |
| **Oznaka vzorca (inšpekcija)** | **Oznaka vzorca / Anal. št. (KIS)** | **Sorta** | **Kategorija** | **Oznaka partije** | **Kal. (%)** | **Tehnična čistota** | | **Druge zahteve** | **Ustreznost** | **Opombe** |
| **Čisto seme (%)** | **Seme drugih vrst (%)** |
| **2. INŠPEKCIJSKI VZORCI** | | | | | | | | | | |
| **SLOVENSKO IME VRSTE (*Botanično ime* vrste)** | | | | | | | | | | |
|  |  |  |  |  |  |  |  |  |  |  |
|  |  |  |  |  |  |  |  |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **NAKNADNA KONTROLA za leto \_\_\_\_\_\_ - ZELENJADNICE (sortni poskus - poskusno polje)** | | | | | | | |  |  |  |
| **Oznaka vzorca (inšpekcija)** | **Oznaka vzorca (KIS)** | **Sorta** | **Kategorija** | **Oznaka partije** | **Sortna pristnost** | **Sortna čistost (%)** | **NETIPČNE RASTLINE** | | **Ustreznost** | **OPOMBE** |
| **Delež (%)** | **OPIS** |
| **1. URADNA POTRDITEV** | | | | | | | | | | |
| **SLOVENSKO IME VRSTE (*Botanično ime* vrste)** | | | | | | | | | | |
|  |  |  |  |  |  |  |  |  |  |  |
|  |  |  |  |  |  |  |  |  |  |  |
| **2. INŠPEKCIJSKI VZORCI** | | | | | | | | | | |
| **SLOVENSKO IME VRSTE (*Botanično ime* vrste)** | | | | | | | | | | |
|  |  |  |  |  |  |  |  |  |  |  |
|  |  |  |  |  |  |  |  |  |  |  |